อัยมัน อูดะฮ์

อัยมัน อาดิล อูดะฮ์ (; ; เกิด 1 มกราคม ค.ศ. 1975) เป็นทนายและนักการเมืองชาวอิสราเอลเชื้อสายอาหรับ เขาเป็นสมาชิกคเนสเซต และหัวหน้าพันธมิตรฮาดัช

ชีวประวัติ
อูดะฮ์เกิดใน ค.ศ. 1975 และเติบโตที่ไฮฟา ภายในย่านกะบาบีร พ่อของเขาเป็นแรงงานก่อสร้าง แม้ว่าตระกูลของเขาส่วนใหญ่อยู่ในนิกายอะห์มะดียะฮ์ พ่อแม่ของอูดะฮ์ที่เป็นมุสลิมนิกายซุนนี ส่งเขาไปโรงเรียนคริสเตียน ซึ่งเขาเป็นนักเรียนมุสลิมเพียงคนเดียว เขาภูมิใจที่ได้เกรด A ในวิชาพันธสัญญาใหม่ตอนสอบปลายภาคมัธยมปลาย ปัจจุบันเขาเรียกตัวเองเป็นนักอเทวนิยม เพราะเขา "ก้าวข้ามขีดจำกัดของศาสนาและเชื้อชาติ" เขาเรียนด้านกฎหมายที่มหาวิทยาลัยกราโยวาในประเทศโรมาเนียเมื่อ ค.ศ. 1993 ถึง 1997 ระหว่างที่ศึกษากฎหมายในโรมาเนีย เขาได้เข้าร่วมการชุมนุมสนับสนุนปาเลสไตน์ เรียนรู้ภาษาโรมาเนีย และอ่านบันทึกความทรงจำของนักคิดทางการเมืองและนักปฏิวัติหลายคน

อูดะฮ์พบกับ Nardine Aseli ภรรยาของเขาผู้เป็นสูตินรีแพทย์ ที่งานรำลึกของพี่ชายวัย 17 ปีของเธอ ซึ่งถูกฆ่าตายในช่วงเริ่มต้นของอินติฟาเฎาะฮ์ครั้งที่สองใน ค.ศ. 2000   ทั้งคู่สมรสใน ค.ศ. 2005 และมีลูกสามคน

เขาพูดภาษาอาหรับ ฮีบรู อังกฤษ และโรมาเนีย

มุมมองและความเห็น
อูดะฮ์กล่าวว่าการดำรงตำแหน่งในสภาเมืองไฮฟาทำให้เขาเห็นชัดว่าชาวอาหรับและชาวยิวต้องร่วมมือกัน เขาอธิบายว่าไฮฟาเป็น "เมืองที่มีความหลากหลายทางวัฒนธรรมและมีความเป็นเนื้อเดียวกันมากที่สุดในอิสราเอล"

อูดะฮ์กล่าวว่า "เราเป็นตัวแทนของผู้ที่ลับหูลับตาในประเทศนี้ และเรามอบเสียงให้พวกเขา เรายังนำสารแห่งความหวังไปสู่ทุกคน ไม่ใช่แค่ชาวอาหรับเท่านั้น แต่รวมถึงชาวยิวด้วย"

ในเดือนตุลาคม ค.ศ. 2015 อูดะฮ์ให้การสนับสนุน "การต่อสู้ของชาวปาเลสไตน์ที่ไม่มีอาวุธ" อย่างไรก็ตาม เมื่อถูกถามเกี่ยวกับ "การขว้างปาก้อนหิน...ระเบิดเพลิง และการยิงใส่รถยนต์" อูดะฮ์ตอบในหัวข้อเกี่ยวกับการขว้างปาก้อนหินว่า เขาสนับสนุนอินติฟาเฎาะฮ์ครั้งแรก

ในเดือนกุมภาพันธ์ ค.ศ. 2016 อูดะฮ์พิจารณาลาออกจากรัฐสภา เพื่อแสดงการประท้วงต่อร่างกฎหมายระงับการเลือกตั้งสมาชิกรัฐสภาที่เป็นข้อโต้แย้ง

อ้างอิง

แหล่งข้อมูลอื่น

เว็บไซต์ทางการ ในภาษาอาหรับ

อัยมัน อูดะฮ์ ใน Facebook
อัยมัน อูดะฮ์ ใน Twitter 
อัยมัน อูดะฮ์ ใน YouTube

หมวดหมู่:พลเมืองในอิสราเอล
หมวดหมู่:สมาชิกชาสอาหรับในคเนสเซต
หมวดหมู่:สมาชิกสภาเทศบาลไฮฟา
หมวดหมู่:ผู้นำฮาดัช
หมวดหมู่:นักอเทวนิยมชาวอิสราเอล
หมวดหมู่:อดีตมุสลิมชาวอิสราเอล
หมวดหมู่:นักการเมืองจอยต์ลิสต์
หมวดหมู่:นักการเมืองจากไฮฟา
หมวดหมู่:ศิษย์จากมหาวิทยาลัยกราโยวา